آوروپا بیرلیگی، تورکیه ایله دیالوقو داوام ائتدیرمک‌دن یانا.
جمهورباشقانی رجب طیب اردوغانین جمعه گونو ائتدیگی فرانسا سفرینده تورکیه-آوروپا بیرلیگی موناسیبت‌لرینده 2018ین یومشالما ایلی اولماسینی تمننی ائتمه‌سی و سونرا دیش ایشلر باخانی مولود چاووش اوغلونون آلمانیا خاریجی ایشلر باخانی سیگمار گابریئل ایله آلمانیادا گؤروشمه‌سی آوروپا بیرلیگی‌نین نظرین‌دن قاچمادی.
بولغار مئدیاسینا دانیشان آوروپا بیرلیگی کومیسیونونون صدری ژان کلود-یونکر، تورکیه‌نین آوروپا بیرلیگینه یاخینلاشماسی مسئله‌سینده یاردیم ائده بیله‌جک‌لرینی سؤیله‌دی.
یونکر، آوروپا بیرلیگی-نین تورکیه ایله دیالوقو داوام ائتدیرمه‌سی لازیم اولدوغونو بیلدیریب.
تورکیه ایله آوروپا بیرلیگی آراسین‌داکی علاقه‌لرین یئنی بیر فورماتلا داوام ائتدیریلمه‌سی فیکری‌نین تئز-تئز دیله گتیریلمه‌یه باشلاندیغی سون گون‌لر تورکیه‌نین عضو‌لوگو مسئله‌سینده آوروپا بیرلیگی گؤروشونده هر هانسی بیر دییشیک‌لیک یوخدور.
آنکارا، پروبلم‌لری حل ائتمک اوچون فایدا‌لی اولاجاغینی دوشوندوگو بیر آوروپا بیرلیگی-تورکیه ذیروه توپلانتی‌سی کئچیرمک فیکیرینده.
